Aja soojaks 20 sentimeetrine kleepumisvastase kattega ahjukindel praepann ja vala sinna veidi oliiviõli. Lisa chorizo-viilud ja kartulitükid. Vorst hakkab särisema ja maitsvat rasva välja ajama. Mõne minuti pärast, kui kõik on kergelt kuldne ja krõbe, võta kõik lõhikuga lusika abil pannilt ära ja pane kõrvale. Puista rosmariinilehed kuuma rasva sisse. Kohe, kui nad panni puudutavad, hakkavad nad krõbedaks ja muredaks muutuma. Vala klopitud munad kohe peale. Lisa kartulid ja chorizo ja laota kõik ühtlaselt laiali. Pane pann ahju või grilli alla, kuni omlett on pealt kuldpruun ja keskelt just läbi küpsenud.